Document ID: 31994R0804

Nariadenie Komisie (ES) č. 804/94
z 11. apríla 1994
stanovujúce určité podrobné pravidlá uplatňovania Nariadenia Rady (EHS) č. 2158/92 o informačných systémoch pre lesné požiare
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2158/92 z 23. júla 1992 o ochrane lesov spoločenstva proti požiaru [1] a najmä na jeho článok 5 odsek 3,
keďže podľa článku 5 odsek 2 nariadenia (EHS) č. 2158/92, zámery vytvorenia informačného systému o lesných požiaroch sú podporou výmeny informácií o lesných požiaroch, pokračujúcim vyhodnocovaním vplyvu opatrení prijatých členskými štátmi a Radou na ochranu lesov proti požiaru, vyhodnocovaním období, stupňa a príčin rizika a vývojom stratégie na ochranu lesov proti požiaru, s osobitným dôrazom na elimináciu alebo zníženie príčin;
keďže informácie o posúdení efektívnosti opatrení, ako sa uvádza v článku 5 odsek 2 nariadenia (EHS) č. 2158/92, musia slúžiť na prípravu priebežnej správy o vývoji uvádzanej v článku 10 odsek 3;
keďže na dodržanie uvedených všeobecných cieľov členské štáty musia prinajmenšom zozbierať súbor údajov skladajúcich sa z informácií porovnateľných na úrovni spoločenstva a dostupných v určitých pravidelných intervaloch, ďalej len "minimálne jadro informácií o lesných požiaroch";
keďže takéto údaje sa musia progresívne zosúlaďovať na úrovni spoločenstva a spoločné jadro sa musí vyvíjať, predovšetkým na základe úzkej spolupráce v oblasti medzi členskými štátmi a spoločenstvom v rámci Stáleho výboru pre lesníctvo tak, aby sa vyhlo prerušeniu existujúcich národných systémov zbierania údajov o lesných požiaroch; keďže by sa mala špecifikovať chronologická postupnosť pre zber určitých údajov pre spoločný základný súbor;
keďže by sa mal kvalifikovať príspevok spoločenstva k založeniu informačných systémov, členské štáty musia prinajmenšom vyhovieť minimu jadra informácií o lesných požiaroch;
keďže musia byť stanovené podmienky, v zmysle ktorých sú žiadosti o príspevky prijateľné pre preverovanie, v zmysle zámerov stanovených v článku 5 odsek 2 nariadenia (EHS) č. 2158/92;
keďže opatrenia uvedené v tomto nariadení sú v súlade so stanoviskom Stáleho výboru pre lesníctvo,
PRIJALA TOTO NARIADENIE:
Článok 1
1. Členské štáty majú zozbierať súbor informácií o lesných požiaroch, ktoré im umožnia splniť ciele stanovené v článku 5 odsek 2 nariadenia (EHS) č. 2158/92.
2. Súbor informácií má obsahovať aspoň určité množstvo štandardných položiek, porovnateľných na úrovni spoločenstva, ďalej nazývaných "minimálne spoločný základný súbor informácií o lesných požiaroch", ako je stanovené v prílohe I.
3. Zber takéhoto súboru informácií môže byť ohraničený vysoko a stredne rizikovými oblasťami v členských štátoch.
4. Členské štáty bezodkladne od dňa nadobudnutia účinnosti nariadenia každý rok predložia základné údaje k dispozícii spoločenstvu.
5. Na požiadanie členských štátov môže byť v odôvodnených prípadoch časová lehota na predloženie údajov predĺžená.
6. Podrobné technické pravidlá pre uplatňovanie tohto článku sú stanovené v prílohe I.
Článok 2
1. Žiadosti o finančnú pomoc pre uplatňovanie zberu pre súbor informácií podľa článku 1 odsek 1, vylepšovanie tohto zberu alebo jeho rozšírenie na ešte nezahrnuté oblasti, musia obsahovať údaje a doklady uvedené v prílohe II.
2. Žiadosti, ktoré nebudú spĺňať náležitosti podľa odseku 1, nebudú brané do úvahy.
Článok 3
Toto nariadenie nadobúda účinnosť siedmy deň odo dňa jeho uverejnenia v Úradnom vestníkuEurópskych spoločenstiev.
Toto nariadenie je záväzné vo svojej celistvosti a priamo uplatniteľnévo všetkých členských štátoch.
V Bruseli 11. apríla 1994

Labels: 12
19
6
20